Document ID: 32007R0832

UREDBA KOMISIJE (ES) št. 832/2007
z dne 16. julija 2007
o spremembi Uredbe (ES) št. 197/2006 glede uporab nekdanjih živil in podaljšanja veljavnosti prehodnih ukrepov v zvezi s takimi živili
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1) in zlasti člena 32(1) Uredbe,
ob upoštevanju naslednjega:
(1)
Uredba (ES) št. 1774/2002 določa popoln pregled predpisov Skupnosti v zvezi s stranskimi živalskimi proizvodi in uvaja vrsto strogih zahtev glede njihove uporabe in odstranjevanja. Zlasti njen člen 22(1)(a) in (b) določa splošne omejitve uporab stranskih živalskih proizvodov in predelanih proizvodov.
(2)
Uredba Komisije (ES) št. 197/2006 o prehodnih ukrepih v skladu z Uredbo (ES) št. 1774/2002 glede zbiranja, prevoza, obdelave, uporabe in odstranjevanja nekdanjih živil (2) določa številne prehodne ukrepe, ki bodo potekli 31. julija 2007. Zlasti člen 3(c) Uredbe (ES) št. 197/2006 določa, da lahko države članice pod nekaterimi pogoji iz tega člena odobrijo uporabo nekdanjih živil v krmi ali za druge namene brez nadaljnje obdelave.
(3)
Gospodarski subjekti, ki jih navedeni prehodni ukrepi zadevajo, so zaprosili, za podaljšanje obdobja veljavnosti takih ukrepov in v danih okoliščinah je to primerno.
(4)
Zaradi jasnosti zakonodaje Skupnosti je primerno jasno opredeliti, da uporabe, ki se lahko odobrijo v skladu s členom 3(c) Uredbe (ES) št. 197/2006, ne posegajo v splošne omejitve iz člena 22(1)(a) in (b) Uredbe (ES) št. 1774/2002.
(5)
Uredbo (ES) št. 197/2006 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 197/2006 se spremeni:
1.
V členu 3 se točka (c) se nadomesti z naslednjim:
„(c)
brez nadaljnje obdelave uporabljena v krmi ali za druge namene, če
(i)
taka nekdanja živila niso prišla v stik s surovinami živalskega izvora in je pristojni organ prepričan, da taka uporaba ne predstavlja tveganje za zdravje ljudi ali živali; ter
(ii)
v primeru uporabe v krmi, taka uporaba ne posega v omejitve uporabe iz člena 22(1)(a) in (b) Uredbe (ES) št. 1774/2002.“
2.
V členu 5 se datum „31. julij 2007“ nadomesti z datumom „31. julij 2009“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. julija 2007

Labels: 0
17
6
20